**ELEMENTI VREDNOVANJA U UČENJU I POUČAVANJU POVIJESTI**

Elementi vrednovanja u učenju i poučavanju Povijesti povezani su s tehničkim konceptima te sadržajima i aktivnostima iz ishoda učenja.

|  |  |
| --- | --- |
| **Činjenično znanje**: | poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih zemljovida te korištenje odgovarajuće povijesne terminologije. |
| **Konceptualno znanje**: | poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja. |
| **Proceduralno znanje:** | poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti. |

**PRIJEDLOG KRITERIJSKOG VREDNOVANJA U UČENJU I POUČAVANJU POVIJESTI**

|  |  |
| --- | --- |
| **ČINJENIČNO ZNANJE**Znanje tj. mogućnost opisivanja i objašnjavanja činjenica i pojmova iz nastavnog gradiva koje se provjerava. | **ODLIČAN** – Učenik/učenica može samostalno objasniti sve tražene povijesne događaje, pojave, procese, znamenite pojedince kao i društvene skupine i pojmove te temeljne kronološke odrednice. Može ih produktivno i samostalno uporabiti, ne zbunjuju ga dodatna pitanja učiteljice, odgovaranje nalikuje razgovoru. - Uočava i primjenjuje korelacije između nastavnih sadržaja povijesti i drugih nastavnih predmeta. Povezuje naučeno gradivo sa suvremenim događajima, životnom stvarnošću i svakodnevnim životom.Samostalno koristi odgovarajuću povijesnu terminologiju. Temeljne/ključne pojmove može samostalno pojasniti.  |
|  | **VRLO DOBAR** – Učenik/učenica zna većinu povijesnih događaja, pojmova i pojava. Nije uvijek samostalan u uporabi i primjeni istih, uglavnom ga ne zbunjuju pitanja učiteljice, oko nekih pojmova je nesiguran, potrebita mu je manja neznatna pomoć, podrška i pozitivno usmjeravanje od strane učiteljice.Koristi odgovarajuću povijesnu terminologiju.Usvojeni su svi temeljni/ključni pojmovi, ali ih ne može sve u potpunosti pojasniti. |
|  | **DOBAR** – Učenik/učenica prepoznaje samo najvažnije povijesne pojmove, događaje i procese. Potrebno mu je dosta pomoći učiteljice, uglavnom se zna koristiti i primjenjivati temeljne pojmove, pojave i procese, poneka pitanja učiteljice mogu ga zbuniti te su potrebiti veća podrška, pomoć, poticaji, ohrabrenje i pozitivno usmjeravanje od strane učiteljice. Koristi jednostavniju povijesnu terminologiju.Učenik/ica usvojio/la je više od polovice temeljnih/ključnih pojmova koje može samostalno pojasniti.  |
|  | **DOVOLJAN** – Učenik/učenica prepoznaje samo temeljne pojmove i najvažnije povijesne događaje kao i znamenite osobe.Reproducira sadržaje uz veću podršku, pomoć i poticaj, ima poteškoća u uočavanju bitnog i zaključivanju.Djelomično koristi povijesnu terminologiju.  |
|  | **NEDOVOLJAN –** Unatoč potpitanjima i navođenju od strane učiteljice nije odgovorio na više od polovice pitanja, odgovori su površni. Neispravno navodi i koristi povijesne pojmove. Ne može definirati, opisati i objasniti događaje, pojave, procese i znamenite osobe niti uz podršku, pomoć i poticaj, ne uočava bitno.Ne poznaje povijesnu terminologiju. |
| **KONCEPTUALNO ZNANJE**- razvrstati ljude, događaje i promjene u svjetskoj i hrvatskoj povijesti u ispravna vremenska razdoblja, interpretirati povijesne sadržaje uz pomoć povijesne i geografske karte/zemljovida; objasniti povezanost geoprostora s gospodarskim razvojem; protumačiti razlike i sličnosti između- analizirati primjere promjene i kontinuiteta kroz različita povijesna razdoblja; izraditi crtu vremena s različitim povijesnim aspektima ili usporednu tablicu zbivanja- opisati i povezati razloge i rezultate povijesnih događaja, situacija i promjena u proučavanim razdobljima (kratkoročni i dugoročni uzroci/ posljedice). Učenik može klasificirati, analizirati, sumirati, navesti primjer objašnjavajući povijesne događaje. | **ODLIČAN** – Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaja i promjena. Samostalno izrađuje točne i cjelovite crte vremena i usporedne tablice zbivanja.Točno uočava te objašnjava povijesne sadržaje na povijesnoj karti i donosi zaključke. Samostalno i precizno u slijepe karte unosi tražene povijesne sadržaje. Događaje i procese tumači kao uzročno‐posljedični slijed, razumije uzroke različitih motiva pojedinaca i društvenih skupina, može protumačiti međuovisnost događaja u različitim zemljama. Opisuje i povezuje razloge i rezultate povijesnih događaja, situacija i promjena u proučavanim razdobljima. Donosi ispravne zaključke o promjenama i kontinuitetima unutar šireg povijesnog konteksta |
|  | **VRLO DOBAR** – Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja izrađuje uz pomoć učiteljice.  Točno uočava te objašnjava povijesne sadržaje na povijesnoj karti. U slijepe karte unosi gotovo sve tražene povijesne sadržaje.  |
|  | **DOBAR** – Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Uz pomoć učiteljice izrađuje crte vremena.Na slijepe karte unosi veći dio traženih sadržaja.  |
|  | **DOVOLJAN** – Površno i s pogreškama razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i određuje tijek i trajanje povijesnih događaj i promjena.Površno i s pogreškama određuje povijesne sadržaje na povijesnoj karti ili se ne zna koristiti slijepim kartama.  |
|  | **NEDOVOLJAN** – Ne prepoznaje povijesne sadržaje na karti. Unatoč potpitanjima i navođenju od strane učiteljice nije odgovorio na više od pola postavljenih pitanja. Učenik/učenica nije usvojio ključne pojmove vezane uz kronologiju. Niti uz veliku pomoć učiteljice ne opisuje karakteristična obilježja prošlih društava i razdoblja niti izrađuje najjednostavnije crte vremena. |
| **PROCEDURALNO ZNANJE**Proceduralno znanje u nastavi povijesti uključuje **poznavanje metoda prikupljanja, sređivanja i obrade podataka, znanje o** **načinima interpretacije** i **pisanja povijesnog** **eseja.** Prema tome proceduralno znanje *opskrbljuje učenike znanjima koja su im potrebna za rješavanje problema.* Rješavanje problema događa se u trenutku kada učenik *mora utvrditi način kojim će postići cilj*koji nikad ranije nije bio ostvaren. U nastavi povijesti to su dakle znanja potrebna da bi se u konačnici **napravilo malo povijesno istraživanje ili neki manje složen zadatak.** | **ODLIČAN** – Učenik/učenica samostalno i točno analizira povijesni izvor ili historiografiju, od definiranja vrste izvora do podataka o vremenu nastanka izvora, autoru, razlogu zbog kojeg je izvor nastao, što je sadržaj izvora, do samostalnog uočavanja stava autora o povijesnom događaju/osobi**VRLO DOBAR -** uz minimalnu pomoć učiteljice analizira povijesni izvor, točno i strukturirano**DOBAR –** uz pomoć i vođenje učiteljice analizira povijesni izvor uz manje pogreške**DOVOLJAN –** uz dosta pogrešaka i uz veliku pomoć učiteljice analizira povijesni izvor**NEDOVOLJAN –** ni uz pomoć, podršku i pozitivno usmjeravanje učiteljice ne uspijeva analizirati povijesni izvor |

Anita Opančar

prof. povijesti

Osnovna škola Svete Ane u Osijeku

Školska godina 2022./2023.